NaiveNeuron/SloPal huggingface dataset:
Borec, Tomáš, minister spravodlivosti SR (2015-09-25):
Ďakujem veľmi pekne, pani predsedajúca. Naozaj si myslím, vážené pani poslankyne, poslanci, že je to téma, o ktorej treba hovoriť. Musím povedať úprimne, že to považujem za dosť veľký úspech vzhľadom na to, že po 10 rokoch sa až podarilo tento zákon presadiť. A som veľmi rád, že sa to podarilo mne, neskromne to poviem v tejto chvíli. A by som sa aj čudoval, keby to bolo predmetom kritiky, pretože naozaj tá téma je mimoriadne ťažká a je naozaj najvyšší čas, aby sme nielen splnili svoje záväzky voči medzinárodným organizáciám, ale aj aby sme mali konečne účinný nástroj na potieranie rôznych druhov či už korupcie, alebo iného protispoločenského trestného správania. Či už hovoríme o daňových karuselových veciach, kde máme obrovský problém preberať trestné konanie od okolitých krajín, keď tieto štruktúry vlastne sú postihované prostredníctvom trestnej zodpovednosti právnických osôb a my nie sme schopní toto reflektovať, čiže máme s tým naozaj závažné problémy. A preto tento zákon, ktorý prichádza, je naozaj dôležitý. Na druhej strane chcem povedať, že tá diskusia so zamestnávateľmi a ich zväzmi bola naozaj ťažká a ja úplne chápem a rozumiem aj tomu, čo hovoria. Vychádzame zo skúseností Českej republiky, podľa ktorej sme vlastne postupovali. A myslím si, že oni ako z hľadiska hodnotení medzinárodných dostali najvyššie známky. Čiže ten príklad, ktorý sme si zobrali, je oprávnený. A takisto máme skúsenosti z Českej republiky, ktoré ukazujú, že nie je obava, ktorá by mala prameniť z toho, že by bolo zneužité tento, alebo tento druh predpisu že by bol zneužitý. V Českej republike sa tak nestalo a majú to tam už skoro tri roky zavedené. Čiže aj to bol jeden z faktorov možno, na ktorý podnikatelia boli ochotní počúvať. A taktiež ten rozsah naozaj trestných činov, ktoré sú momentálne zavádzané, reflektuje tie minimálne požiadavky medzinárodného štandardu, ktorý je požadovaný, ale nikto nehovorí, že do budúcnosti nebude možné na tomto ďalej pracovať. Čiže ja to beriem ako naozaj kompromis. Pokiaľ budú nejaké návrhy, nebránim sa, ale treba si uchovať v pamäti aj to, že ten kompromis bolo naozaj mimoriadne ťažké dosiahnuť. Ďakujem pekne.
Jurinová, Erika, podpredsedníčka NR SR (2013-10-17):
Krátka prestávka do príchodu pána ministra. (Krátka prestávka.) (Po prestávke.)
Bugár, Béla, podpredseda NR SR (2019-06-25):
Nedá mi. Palestíncov je ešte menej porovnať, ale ináč dobre. (Povedané so smiechom. Potlesk.) Ja viem. Pán poslanec Mizík, nech sa páči, môžte reagovať na faktické.
Pellegrini, Peter, podpredseda NR SR (2020-07-10):
Pán poslanec Vašečka.
Jarjabek, Dušan, poslanec NR SR (2014-11-10):
Pán Lipšic, ospravedlňte sa, lebo to bude veľmi drahé. Pre vás, pre vás to bude veľmi drahé preto, lebo skutočne... (Reakcia z pléna. Prerušenie vystúpenia predsedajúcou.)
P. Paška, predseda NR SR: (2009-11-05):
hodina otázok , ako je to obvyklé. Poslanci podali včera do 12.00 hodiny 16 otázok na predsedu vlády a 16 otázok na členov vlády a overovatelia vyžrebovali ich poradie. Upozorňujem, že nebudeme odpovedať na otázky pánov poslancov, ktorí nie sú v sále. Pán predseda vlády Robert Fico sa ospravedlnil a bude ho zastupovať pán podpredseda vlády a minister vnútra Robert Kaliňák, ktorého teraz poprosím, aby nás informoval, kto z členov vlády bude zastupovať neprítomných členov vlády. Máte slovo, pán podpredseda vlády.
Gál, Gábor, minister spravodlivosti SR (2018-10-24):
Ďakujem za slovo. Vážené... (Minister sa obrátil s otázkou na predsedajúceho, nesúhlasná reakcia pléna.) Dobre, O. K., nemám s tým problém. Vážené panie poslankyne, vážení páni poslanci, keď dovolíte... (Prerušenie vystúpenia predsedajúcim.)
Jahnátek, Ľubomír, poslanec NR SR (2011-02-02):
Ja by som rád doplnil ešte vystúpenie pána kolegu Faiča, aby sme si zas, páni z koalície, uvedomili vlastne, ako sa tie ceny robia. Keď hovoríme konkrétne o SPP, tak od príchodu novej vlády, vlády Ivety Radičovej, SPP podal, páni, celkovo osem cenových návrhov. Keby tie cenové návrhy mali nejakú stabilnú hodnotu, bral by som to, že je to skutočne reálne vypočítaná cena a je nejaká objektívna z hľadiska ich videnia. Keby to malo stúpajúcu tendenciu, že čím je neskôr podaný cenový návrh, tým je vyššia navrhovaná cena, aby sa doplnil nejaký výpadok zisku, by som to bral ako logický postup, že asi ozaj z ich videnia, z ich kalkulácie vychádza nejaká strata. Lenže, páni, tieto cenové návrhy, celkom ich bolo osem, sa líšili v horizonte od 7 % do 33 %. A začínali s 28,5 %. Čiže aká to bola logika pri navrhovaní cien? Jednoducho SPP sa hrá a skúša, že čo im prejde a čo im neprejde. Vy im teraz, samozrejme, nahrávate, lebo aj to 14-percentné odvolanie, čo momentálne urobili, a ministerstvo hospodárstvo dalo na to súhlas, je takisto nelogické, lebo v prvom kroku ministerstvo hospodárstva cenový návrh zamietlo, ale už odvolanie podporilo. Čiže znovu je tu určitá schizofrénia z hľadiska postupu ministerstva pri cenových návrhoch. A tá úloha ministerstva je v tom, aby štát, keď je 51-percentný akcionár v tejto spoločnosti, nebol zosmiešňovaný tak, ako sú zosmiešňovaní vlastne na verejnosti títo zahraniční investori vzhľadom na to, že nevedia dať ani stabilnú ponuku na zvýšenie ceny alebo na úpravu ceny.
Zmajkovičová, Renáta, podpredsedníčka NR SR (2014-07-02):
S faktickými poznámkami sa hlási šesť poslancov, posledný pán poslanec Hlina. Uzatváram možnosť prihlásiť s faktickými. Budeme pokračovať hlasovaním. Vyhlasujem dve minúty prestávku. (Dvojminútová prestávka.) (Po prestávke.)
Jurinová, Erika, podpredsedníčka NR SR (2012-07-02):
Pán poslanec Kaník.
Grendel, Gábor, podpredseda NR SR (2020-09-24):
Ďakujeme pekne. Dávam ešte teraz možnosť prihlásiť sa do rozpravy ústne, nech sa páči. Jeden pán poslanec. Končím možnosť prihlásiť sa do rozpravy a prerušujem rokovanie o tomto bode programu, pretože podľa schváleného programu pristúpime k bodom 25 a 26, ktoré na rokovanie Národnej rady predkladá pán minister zahraničných vecí a európskych záležitostí Slovenskej republiky Ivan Korčok. Pristúpime teda k druhému čítaniu o návrhu na vyslovenie súhlasu Národnej rady Slovenskej republiky s Rámcovou dohodou medzi Európskou úniou a jej členskými štátmi na jednej strane a Austráliou na strane druhej . Návrh vlády je uvedený ako tlač 181 a spoločná správa výborov – tlač 181a. Nech sa páči, pán minister, prosím, aby ste sa ujali slova a návrh vlády odôvodnili.
Kollár, Boris, predseda NR SR (2023-02-14):
Prosím, prezentujme sa a hlasujeme. (Hlasovanie.) Prítomných 136 poslancov, zdržalo sa 135, 1 nehlasoval. Uvedený návrh sme neschválili.
Pellegrini, Peter, predseda NR SR (2014-12-02):
Prezentujme sa a hlasujme o návrhu zákona ako o celku. (Hlasovanie.) Prítomných 127, za hlasovalo 86 poslancov, proti boli 2, zdržalo sa 37, nehlasovali 2 poslanci. Konštatujem, že Národná rada Slovenskej republiky schválila vládny návrh zákona novely vodného zákona. Pán poslanec, uveďte ešte hlasovanie v treťom čítaní o návrhu uznesenia k návrhu na vyslovenie súhlasu s návrhom na ratifikáciu Doplnkového protokolu z Nagoje a Kuala Lumpuru o zodpovednosti a náhrade škôd ku Kartagenskému protokolu o biologickej bezpečnosti (tlač 1268), nech sa páči. (Hlasovanie o návrhu na vyslovenie súhlasu Národnej rady Slovenskej republiky s návrhom na ratifikáciu Doplnkového protokolu z Nagoje a Kuala Lumpuru o zodpovednosti a náhrade škôd ku Kartagenskému protokolu o biologickej bezpečnosti , tlač 1268.)
Dostál, Ondrej, poslanec NR SR (2016-11-23):
Aj ja by som chcel uvítať a podporiť návrh, pozmeňujúci návrh, ktorý predniesol pán poslanec Baláž. Zrušenie daňových licencií je krokom správnym smerom. Podobne ako pán poslanec Mihál si myslím, že by bolo lepšie, keby k nemu prišlo už od budúceho roku, nie, nie až o rok neskôr. A ešte lepším krokom alebo ešte lepším riešením by bolo, keby ho vláda SMER-u vôbec nezaviedla, teda keby vláda SMER-u vôbec nezaviedla daňové licencie, čiže daň zo straty. My sme v OKS kritizovali zavedenie daňových licencií. Myslím, že sa nestretol tento krok s pozitívnou odozvou, a je len dobré, že vládna koalícia v súčasnom volebnom období prehodnotila toto opatrenie a rozhodla sa od neho odstúpiť. Je len škoda, že koaliční poslanci, ktorí majú v programovom vyhlásení zrušenie daňových licencií, nepodporili v septembri do druhého čítania návrh, ktorý predložili kolegovia z poslaneckého klubu SaS a ktorý hovoril o zrušení daňových licencií síce s účinnosťou od 1. 1. budúceho roku, ale teda pokiaľ bol záujem vecne toto riešiť, tak úplne normálne sa mohla v druhom čítaní povedzme posunúť účinnosť zákona, ale napriek týmto všetkým „ale“ si myslím, že toto je pozmeňujúci návrh, na ktorom sa nájde široká zhoda naprieč celým parlamentom, a podporia ho nielen koaliční, ale aj opoziční poslanci. Takže ďakujem zaň.
T. Cabaj, podpredseda NR SR: (2009-10-29):
Vystúpili všetci, ktorí boli do tohto bodu programu prihlásení písomne. Panie poslankyne, poslanci, pýtam sa, kto má záujem sa prihlásiť ústne. Pani poslankyňa Mušková, pán poslanec Kahanec. Končím možnosť prihlásiť sa. Takže interpelovať bude pani poslankyňa Ľudmila Mušková a pripraví sa pán poslanec Stanislav Kahanec.
Grendel Gábor, podpredseda NR SR (2020-07-15):
Pán poslanec Saloň, s procedurálnym návrhom.
Tomáš, Erik, poslanec NR SR (2021-10-19):
Pani kolegyňa, opäť, nám je asi ťažko vyčítať, že by sme chceli nasilu kritizovať sociálne služby. Keď už aj moja predrečníčka spomenula, tak chcem zopakovať aj ja, že čo sa týka opatery doma od príbuzných, tak sme naozaj navýšili ten opatrovateľský príspevok na úroveň čistej minimálnej mzdy, čo všetci ocenili. Ale ja len tu odborne diskutujem, pretože aj ja som za to, aby, samozrejme, každý občan mal právo slobodného výberu, ale hneď jedným dychom treba dodať, že či je hospodárne, aby teda obec, mesto, vúcka mala vo svojej pôsobnosti nejaké zariadenie, ktoré nie je naplnené a zároveň prispievala neverejnému zariadeniu. Vy ste pravicová vláda, vy sa k tej hospodárnosti tak hlásite a ja sa len obávam, že pokiaľ by vznikla naozaj povinnosť v takomto prípade, tak jednoducho tu budete mať opäť, opäť kritiku a protesty zo strany Združenia miest a obcí Slovenska a už tých protestov je na Slovensku dosť kvôli súdnej mape, kvôli, kvôli zdravotníctvu a pod. Čiže ja som len ministrovi položil jednu-dve otázky, kde by som si tento problém rád vyjasnil a už vôbec to nie je nič proti Asociácii poskytovateľov sociálnych služieb, kde ja tiež mám veľmi dobré vzťahy. Čiže len taká tá ľudská, logická, odborná otázka, ako vyriešiť tento, tento problém, aby neostali tie verejné zariadenia prázdne, keď to tak preženiem a neverejné plné a vúcky, mestá, obce ešte budú tým neverejným platiť. Čiže toto treba vyriešiť nejako. Ale, samozrejme, na prvom mieste je občan a záujem o neho.
R. Zajac, minister zdravotníctva SR: (2005-09-21):
Vážený pán predsedajúci, vážené pani poslankyne, páni poslanci, tento zákon upravuje aj rozsiahlu problematiku verejného zdravotníctva. Myslím si, že to bude veľmi dobré, ak použijeme pojem, ktorý sa zaviedol v Európe, public health. Táto problematika je v súčasnosti čiastočne upravovaná zákonom Národnej rady Slovenskej republiky č. 272 o ochrane zdravia ľudí v znení neskorších predpisov, ako aj všeobecne záväznými právnymi predpismi nižšej právnej sily, ako sú nariadenia vlády, vyhlášky, smernice a usmernenia. Štátnu správu na úseku verejného zdravotníctva podľa tohto zákona budú plniť orgány verejného zdravotníctva, ktorým bude Ministerstvo zdravotníctva Slovenskej republiky, Úrad verejného zdravotníctva Slovenskej republiky a krajské úrady. Sieť úradov verejného zdravotníctva sa bude upravovať súhlasom ministerstva zdravotníctva na vytváranie detašovaných pracovísk, úradov verejného zdravotníctva s právnou subjektivitou určenou krajským úradom. S ohľadom na reštrukturalizáciu štátnej správy v zmene a počte regionálnych úradov je možné očakávať zlepšenie hospodárenia, pretože budú mať právo si zriaďovať neziskové organizácie a časť činnosti, ktorá doteraz bola spoplatňovaná a odvádzaná do štátneho rozpočtu, časť príjmov za túto činnosť si budú úrady verejného zdravotníctva môcť ponechávať vo svoj prospech. Vzhľadom na široký rozsah problematiky zákona nadväzujú naň vykonávacie predpisy vydané na základe splnomocnenia, ktoré podrobne upravujú špecifické okruhy tém, ako je ochrana, ako je úprava, ako je vymeriavanie, ako je zabezpečovanie, ktoré sme priložili ako súčasť zákona pre poslancov parlamentu, tak ako nám to prikazujú legislatívne pravidlá vlády. A súčasne už dokončujeme ich definitívnu verziu a aj sú dostupné vo finálnej verzii na pripomienkovom konaní, tak ako sa pripomienkujú vyhlášky a nariadenia vlády. Chcem povedať, že tento zákon bude potrebovať hlbšie oboznámenie. Je to zásadný, rozsiahly zákon. A predpokladám, že ak ho, pani poslankyne a páni poslanci, pustíte do druhého čítania, budeme musieť spraviť aj niekoľko verejných zasadnutí a stretnúť sa s dotknutými, to znamená regionálnymi úradmi, hygienikmi, ale aj občanmi a aj s podnikateľskou sférou, pretože časť výkonov regionálneho zdravotníctva zaťažuje poplatkami podnikateľskú sféru. Napriek tomu som presvedčený, že vám predkladáme jeden z najmodernejších zákonov, o čom svedčia aj dobrozdania, ktoré sme dostali z Európskej komisie. Ďakujem pekne.
P. Minárik, poslanec: (2007-10-19):
Pán poslanec Lipšic, ja som povedal, že tu nie je právne riešenie. Jednoducho pri zachovaní ústavnej rovnosti poslancov na hodinu otázok existuje len jedno jediné riešenie, a to politická korektnosť alebo, zjednodušene povedané, slušnosť koaličných poslancov.
P. Kubovič, poslanec: (2007-09-04):
No nehnevajte sa na mňa, ja som sedel v parlamente v predchádzajúcom volebnom období takisto ako vy, ale ja si nepamätám, že by sme mali nejaké nočné rokovania, ako máme dnes. Ja sa vás chcem opýtať, mám toto rozumieť, že ste nervózny z toho, aby sme aj zajtra napríklad nediskutovali? Aký máte na to dôvod, aby sme tu dneska v noci sedeli? Vyzývate nás k slušnosti a vy nás tu necháte jednoducho vaším hlasovaním rokovať celú noc. Kam sa ponáhľate? Zajtra idete naháňať novinárov? Alebo čo idete robiť? Čo máte v pláne? (Reakcia z pléna.) Je to k veci. Je to k veci, k vystúpeniu pána podpredsedu Číža. Jednoducho vy si myslíte alebo naozaj veríte tomu, čo ste hovorili, že pán Fico hovoril k veci a páni poslanci Frešo a Lipšic nie? Taký je výklad podľa vás rokovacieho poriadku? Ja mám z celého toho pocit, že jediný, kto tu nezvláda túto situáciu, pán podpredseda, ste vy. A ak to nezvládate, tak sa vzdajte svojej funkcie.
Pleštinská, Zita, poslankyňa NR SR (2020-04-23):
Ja by som len chcela jednu vetu povedať, že teším sa, že vo výbore je za SMER – SD pán Kmec. Myslím si, že teraz to naše rozhodovanie bude koordinované. Ďakujem pekne.
Laššáková, Jana, podpredsedníčka NR SR (2014-02-04):
Pán poslanec Mikloško, nech sa páči.
B. Bugár, podpredseda NR SR: (2003-04-09):
Pán poslanec, nech sa páči.
Bugár, Béla, podpredseda NR SR (2016-11-30):
Nakoľko je to technická, máte pravdu, určite v treťom čítaní sa to dá. Takže vyhlasujem rozpravu za skončenú. Pán navrhovateľ, chcete zaujať stanovisko k rozprave? Nech sa páči.
Sulík, Richard, predseda NR SR (2011-09-08):
Ďakujem. S faktickou poznámkou sa neprihlásil žiaden poslanec. Vyhlasujem rozpravu o tomto bode programu za skončenú. Chce sa k rozprave vyjadriť navrhovateľka? Nech sa páči.
Bugár, Béla, podpredseda NR SR (2017-10-11):
Prezentujme sa a hlasujeme o týchto bodoch zo spoločnej správy s odporúčaním gestorského výboru schváliť. (Hlasovanie.) Prítomných 135 poslancov, za 78, proti 18, zdržalo sa 39 poslancov. Tieto body zo spoločnej správy sme schválili.
M. Hort, podpredseda NR SR: (2007-10-19):
Pán poslanec Miššík bol jediným prihláseným do rozpravy. Končím rozpravu. A pýtam sa pána navrhovateľa, či chce vystúpiť v záverečnom slove. Nech sa páči.
Zmajkovičová, Renáta, podpredsedníčka NR SR (2012-07-31):
Pán poslanec, pán poslanec Hlina.
Raši, Richard, poslanec NR SR (2015-12-08):
Dovoľujem si zvolať členov výboru pre zdravotníctvo dnes na 12.00 hod. na zasadnutie výboru. Ďakujem pekne.
Pellegrini, Peter, podpredseda NR SR (2020-04-23):
Pán poslanec Pollák.
Pellegrini, Peter, predseda NR SR (2023-12-14):
Pán poslanec, myslím, že ako KDH ste dostali relatívne dobrý štátny príspevok za výsledok vo voľbách... (Reakcie z pléna.) A čo ste vy teraz? SaS. Tak SaS, tak si môžte na klube ísť vodičku dať. Máte poslancov, máte tajomníčku, dokonca vám ako Národná rada prispievame na chod vášho klubu, na každého poslanca, tak si vodičku môžte aj tam kúpiť a nemusíte si ju kupovať tu v bufete. A pokiaľ sa týka tej druhej vašej poznámky, keby ste boli pracovník za pásom vo fabrike, od ktorého sa nemôžte vzdialiť, tak by som ešte chápal, že potrebujeme prerušiť výrobu, aby ste vy mohli ísť na... po štyroch hodinách na prestávku, tu ste voľný a môžte ísť na prestávku, kedy chcete, na hygienickú, na obednú, na akúkoľvek, takže toto, prosím pekne, pán poslanec, na nás nehrajte, a za ten plat, myslím si, že môžte strpieť aj trošku ťažšie prostredie na svoju, na výkon svojej práce. Ďakujem veľmi pekne. Pán poslanec Pročko, to bolo ešte z predchádzajúceho či to je zas nejaký procedurálny...? (Reakcia z pléna.) Nech sa páči, môžte. (Reakcia z pléna.) Nech sa páči, veď ja by som už tiež prerušil, už nebudem teraz pána Matoviča uvádzať, lebo určite má dlhšie vystúpenie ako na štyri minúty, čiže ak potrebujete potiahnuť s tými procedurálami do 24.00 hod., nech sa páči, môžte, ale netreba.
Vons, Peter, poslanec NR SR (2023-03-28):
Teraz budeme hlasovať o bodoch 2 a 3 spoločnej správy spoločne s odporúčaním gestorského výboru schváliť.
A. Belousovová, podpredsedníčka NR SR: (2008-02-01):
A slovo má pán poslanec Abrhan, nech sa páči.
Pleštinská, Zita, poslankyňa NR SR (2022-02-08):
Ďakujem, pán predseda. Samozrejme, s vystúpením v jednej miere súhlasím, ale mám, samozrejme, aj pripomienky k tomu, čo si vlastne, Peťo, povedal vo svojom vystúpení. To, že gestorským výborom je výbor pre verejnú správu a regionálny rozvoj je dobré, pretože si myslím, že táto agenda, aj keď obsahuje stavebný zákon na stavebné povolenia a stav... stav... stavbarinu ako takú, tak myslím si, že patrí tam kde, kde je. Samozrejme, myslím si, že odsúhlasíme, že môžete dať k tomu stanovisko a my ho potom v našom stanovisku upravíme. Čo sa týka obcí, tak obce nemajú územné plány nie preto, že nechceli alebo boli možno nejaké vágne a lenivé, ale preto, že tak bol nastavený systém a obce do tisíc obyvateľov nemuseli mať územné plány a zo svojho rozpočtu ani neboli schopné územný plán zafinancovať. To, že príde nový zákon o územnom plánovaní a táto povinnosť sa stanový, a, samozrejme, vytvorí sa fond na financovanie územných úzmenoplánovacích dokumentácií, bude povzbudením pre obce a myslím si, že žiadna obec nebude taká, ktorá nevyužije túto možnosť spracovať si územný plán. Myslím si, že sme v prvom čítaní a ako som povedala vo svojom vystúpení, tak musíme povedať, prijať politické rozhodnutie, či chceme meniť, či chceme prijať nejakú novú paradigmu, alebo zachováme status quo. Ďakujem pekne.
Kollár, Boris, predseda NR SR (2021-05-06):
Áno, dávam hlasovať o návrhu pána spravodajcu. Prosím, prezentujme sa a hlasujeme. (Hlasovanie.) Prítomných 124 poslancov, za 117, proti žiadny, zdržali sa 6, nehlasoval 1. Uvedený návrh sme schválili.
Pročko, Jozef, poslanec NR SR (2023-03-14):
No, ja absolútne s tebou súhlasím, pán poslanec Kremský, len dobre si podotkol. Vieš, saskári zas vymysleli niečo a keď som ich v tej prvej faktickej poznámke skritizoval, že vymysleli niečo, čo vyberá ľuďom peniaze, no tak počul si Viskupiča, začal s matematikou namiesto toho, aby povedal, prepáčte, Slováci, pokazili sme to, teraz to idem naprávať, teraz to idem robiť. Ja by som tiež chcel apelovať na kolegov, aby dodržiavali dohody, pretože za posledný polrok, čo, rok, za posledný rok tie saskárske dohody, na čom sme sa dohodli, tak v pondelok sme sa dohodli, v utorok to už neplatilo, v stredu to bolo úplne niečo iné. Takže ja by som tiež chcel apelovať na saskárov a na Viskupiča, dodržujte dohody, dodržujte dohody, čo u vás vôbec, ale vôbec neplatí.
K. Sárközy, poslankyňa: (2002-12-12):
Prosím vás pekne, dajte o tom hlasovať.
Pellegrini, Peter, predseda NR SR (2015-07-02):
Pán poslanec Baška.
Zmajkovičová, Renáta, podpredsedníčka NR SR (2014-07-03):
Ďakujem, pán minister. Dávam slovo spoločnému spravodajcovi z výboru pre financie a rozpočet poslancovi Milanovi Mojšovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Máte slovo, pán spravodajca.
Laššáková, Jana, podpredsedníčka NR SR (2014-12-03):
Pán poslanec chce reagovať. Nech sa páči, pán poslanec Kadúc.
Krúpa, Juraj, poslanec NR SR (2021-02-25):
Ja len tak stručne. Čo sa dá k tomu povedať, k tomuto prejavu? Ja si myslím, že týmto si chcel pán Blaha asi pripomenúť Víťazný február. Aj Klement Gottwald by bol na neho hrdý, ale len trošku niečo upravím a opravím. Vy ste sa, pán Blaha, oháňal rôznymi všelijakými čiastkovými informáciami kade-tade a ste tu tak trošku velebil pána Kurza a Rakúsko, ako teda bojuje s pandémiou. Len dve informácie. Prvá. Denne Rakúšania otestujú okolo 200-tisíc ľudí antigénovými testami, čiže testujú masovo. Po druhé. Tak isto aj hermeticky uzavreli niektoré oblasti. Napríklad malé mestečko, resp. dedinu Mayrhofen, ktorú strážia ozbrojení vojaci so zbraňami, nabitými, a nemôže nikto odtiaľ von ani dnu. Viete si to predstaviť, že by sme niečo takéto robili aj my tu? Tiež by ste nás za to velebili? A teraz tam prebieha ináč diskusia, že takto uzavrú celé Tirolsko, pretože sa tam šíri tá mutácia juhoafrického vírusu. Takže len na margo toho a keby som tu mal rozoberať zase tie všetky šplechy a drísty, tak to by som tu musel dve hodiny hovoriť, takže zbytočné, ale len tak aspoň jedno na margo, hej?
Bugár, Béla, podpredseda NR SR (2018-03-26):
Pán poslanec Šuca.
Gašpar, Tibor, podpredseda NR SR (2024-10-02):
Ďalej v poradí, pani poslankyňa Matejičková, máte slovo.
Poliačik, Martin, poslanec NR SR (2014-12-11):
Ďakujem veľmi pekne, pán predseda. Dajte, prosím, hlasovať o tom, že v súlade s § 73 ods. 3 písm. c) posunieme tento zákon do druhého čítania.
P. Hrušovský, podpredseda NR SR: (2002-07-03):
P. Kresánek, poslanec: Vážený pán predsedajúci, vážené poslankyne, vážení poslanci, v diskusii, ktorú otvoril alebo teda vyvolal pán kolega Brňák a ku ktorej potom ďalšími faktickými poznámkami sa pridali ďalší, pani kolegyňa Sabolová aj páni kolegovia Húska a Cuper, týka sa to PTP, navrhujem, aby sme zadosť učinili rokovaciemu poriadku, lebo oni vo faktických poznámkach nemohli tento návrh predniesť. Navrhujem, aby Národná rada Slovenskej republiky prijala po schválení tohto zákona ešte akési symbolické uznesenie, že Národná rada Slovenskej republiky žiada vládu Slovenskej republiky, aby vydala zákonný predpis o odškodnení obetí komunistického systému v zmysle zákona č. 125/1996 Z. z. o protiprávnosti a nemorálnosti komunistického systému. Takýmto symbolickým uznesením by sme zaviazali vládu, aby teda buď pripravila takýto zákon alebo rôzne zákonné predpisy aj pre ďalší okruh teda predovšetkým už spomenutých občanov, ktorí boli v týchto pracovných táboroch. Ďakujem.
Blaha, Ľuboš, podpredseda NR SR (2024-06-21):
Pani poslankyňa Irena Bihariová.
Laššáková, Jana, podpredsedníčka NR SR (2014-12-12):
Pán poslanec Radošovský, nech sa páči.
J. Brocka, poslanec: (2009-09-09):
Naopak, dámy a páni, ak by existovali školské autobusy, viete koľko starostov malých obcí, kde sú malotriedky, by súhlasili so zrušením svojej školy, lebo je to drahé. Ak by existovali školské autobusy, ktoré ich deti bezpečne odvezú do inej školy v inej obci. Naozaj toto je jeden z praktických návrhov, ako môžete šetriť peniaze samosprávam aj štátnemu rozpočtu.
Paška, Pavol, predseda NR SR (2013-05-28):
Dávam možnosť prihlásiť sa teraz do rozpravy ústne, pán predseda výboru Jarjabek, aj pán poslanec Kuffa, končím možnosť sa prihlásiť. Pán predseda.
Hlina, Alojz, poslanec NR SR (2013-12-16):
Vážený pán predseda, vážené kolegyne, kolegovia, presne tak to má byť. Cvak. Tento zákon bude skúškou správnosti, vážení, že ako vám na tejto krajine záleží. V jednoduchosti znamená to, že ak teraz počúvate hymnu iba na začiatku a konci volebného obdobia a moje deti počúvajú dvakrát za školský rok, tak tento návrh má snahu to upravovať. Ja si myslím naozaj, že ten rozsah, a možno aj v tom je ten dôvod, že vy nechápete zmysel poslaneckej práce. Možno tá hymna, to je už je také akože zúfalstvo, možno tá hymna vám pomôže, keď ju budete počuť, že kvôli čomu tu ste. Takže ten návrh hovorí o tom, že by mala byť častejšie. Ale tým, že ho otvoríme, môžme o miere toho ako často diskutovať, ale to bližšie poviem v rozprave. Ďakujem.
Pellegrini, Peter, podpredseda NR SR (2020-05-13):
Pán poslanec Podmanický.
Mazurek, Milan, poslanec NR SR (2021-09-17):
Pán poslanec Karahuta, ja musím skutočne uznať to, čo povedal aj môj kolega Miro Suja, že vy ste takou tou pozitívnou anomáliou medzi poslancami vládnej koalície, že aj sa vás dá počúvať, aj to, čo hovoríte, má hlavu a pätu a podporujete to dôležitými argumentami a štatistikami, ktoré len málokto dokáže racionálne spochybniť. Hovorili ste o tej snahe alebo o tej kritike, že hovädzí dobytok produkuje nejaký metán a to vyťažuje atmosféru a spôsobuje globálne otepľovanie a koniec sveta a ďalšie veci, ale sú tu názory vedcov, ktorí hovoria napríklad to, že zle udržiavaný plynovod cez ukrajinské územie produkuje niekoľkonásobne väčšie množstvá týchto škodlivých plynov a jediné, čo by bolo potrebné, je investovať nejaké prostriedky do jeho opravy a získali by sme tým ďaleko viac šetrnejší prístup k životnému prostrediu, ako tieto nezmyselné návrhy Európskej komisie a Európskeho parlamentu, že budú nejakými špeciálnymi prímesami do potravy obmedzovať produkciu metánu hovädzieho dobytka. No absolútne mi to pripomína minulé časy, ktoré, o ktorých som len čítal, že súdruhovia chceli rozkázať dažďu a chceli rozkázať vetru a dnes oni budú rozkazovať tráviacemu systému hovädzieho dobytka, lebo vraj spôsobuje globálne otepľovanie. A presne je ten ďalší fakt, na ktorý ste poukázali, je potrebné zdôrazňovať vždy pri debatách s týmito ekoteroristami, akú má logiku kričať na Slovákov, kúpte si elektromobil, nejazdite dieselovým autom, a za ten istý čas sa pozerať na to, ako tu lode z Argentíny, z Brazílie a kamióny zo Španielska a podobne dovážajú z nekonečných diaľav potraviny, ktoré si tu vieme sami vypestovať. Presne ste to zdôvodnili a presne ste to povedali. To znamená, lokálna produkcia potravín je ten najlepší prístup k ochrane životného prostredia a toto by mali tí ekoteroristi presadzovať, nie tie nezmysly, za ktoré tu bojujú a protestujú pred Národnou radou.
P. Paška, predseda NR SR: (2007-10-29):
Dámy a páni, je 11.02 hodín. Chcem sa spýtať vzhľadom na to, že je ešte pomerne veľa kolegov prihlásených do rozpravy, či by bol všeobecný súhlas, aby sme pokračovali a hlasovali až poobede o 17.00 hodine. (Odpovede z pléna.) Dobre, ďakujem pekne. Takže budeme pokračovať v rozprave a ako ďalší je do rozpravy prihlásený pán poslanec Abrhan. Nech sa páči, máte slovo. (Ruch v sále.)
V. Veteška, podpredseda NR SR: (2005-02-02):
Ľ. Navrátilová, poslankyňa: Rada by som nadviazala na niektoré konštatovania pani kolegyne Angyalovej, ale z úplne inej stránky. Ten zákon je v podstate novelizovaný veľmi dobre. Dáva základ pre to, aby platy učiteľov išli, tarifné platy išli hore. Ale z tarifných platov nemožno odvodzovať priemernú mzdu v školstve, predovšetkým v regionálnom školstve, pretože je umožnené, aby pedagógovia dostávali osobný príplatok. A tu ja vidím jeden problém. Tak ako je postavený dnes normatív na žiaka, zrejme zahŕňa aj toto zvýšenie, ktoré je plánované v tomto zákone. Len a o to len ide. Na to, aby mohli byť učitelia platení tak, že majú dostatočne vysoký osobný príplatok, je potrebné v regionálnom školstve robiť racionalizačné opatrenia. Znamená to v praxi to, že sa školy alebo zrušia, ale predovšetkým sa musia vytvárať väčšie triedy. Teda viacpočetné triedy. Tento proces sa nedá urobiť za jeden rok. Tento proces treba robiť niekoľko rokov, až sa dostane istý, povedzme ešte prijateľný stav žiakov. Ja ho odhadujem tak medzi 25, 26, nad 30, považujem to už za exces. A v súvislosti s týmto procesom prichádza k znižovaniu počtu pedagogických pracovníkov, ktorým treba dávať odstupné. Sama som to ako regionálna politička zažila v minulom roku, keď sme cez veľkú nevôľu obyvateľstva zracionalizovali sieť škôl a výsledok bol, že pedagógovia nedostali koncom roku žiadne odmeny, nebolo na osobné príplatky. Z tohto pohľadu sa mi zdá trošku problematické toto finančné krytie a bolo by potrebné zamyslieť sa nad tým, či nevyčleniť niektoré prostriedky, ja neviem odkiaľ, práve na odstupné tým obciam, ktoré sa správajú racionálne, lebo sú obce, ktoré sa nesprávajú racionálne, a výsledok je rovnaký. Učiteľ, ktorý učí 25 detí a ktorý učí 15 detí, dostáva ten istý tarifný plat, čo asi nie je správne. Mali by dostávať výslednú mzdu, odlišnú, ale práve v dôsledku tohto procesu transformácie, ktorý znamená racionalizáciu siete škôl, obciam nezostávajú peniaze na to, aby tých učiteľov motivovali, riaditeľov motivovali k tomu, že ak budete mať istý počet detí v triede, budete mať adekvátny plat. Zamyslime sa, prosím, nad tým. Ďakujem.
Grendel, Gábor, podpredseda NR SR (2020-07-23):
Ešte raz, nepočul som vás.
Kollár, Boris, predseda NR SR (2021-11-10):
Ďakujem pekne. Musím potvrdiť, že aj pán Mikloš bol v začiatku proti reforme rovnej dane a všetci tvrdili, že to bude rozvrat verejných financií, keď sa o tom hovorilo roky predtým. Nakoniec sa tá reforma urobila a bola veľmi dobrá, to musím uznať pánovi kolegovi. Ďalej s... (Reakcia z pléna.) Áno, je to pravda, však preto to hovorím. S ďalšou faktickou poznámkou vystúpi pani poslankyňa Pleštinská.
Laurenčík, Milan, podpredseda NR SR (2020-05-14):
Pán poslanec, máte reagovať na predrečníka, predrečníčku, nech sa páči.
Šipoš, Michal, poslanec NR SR (2024-02-08):
Vážení kolegovia, dnes pri skladaní sľubu nových poslancov ste mali opäť možnosť vypočuť si sľub, ktorí sme skladali aj my všetci. Sľubovali sme na svoju česť a svedomie, že svoje povinnosti budeme plniť v záujme všetkých občanov Slovenskej republiky. Zmena zákona, ktorú sa chystáte schváliť, ide priamo proti záujmom občanov Slovenskej republiky. Spôsobuje porušovanie ľudských práv, hospodárske škody a ohrozenie bezpečnosti celého Slovenska. Už mesiace vám to vysvetľovala odborná verejnosť, európske inštitúcie, sudcovia, rada prokurátorov, bývalí ministri spravodlivosti aj štátni tajomníci, neziskové organizácie, prezidentka Slovenskej republiky a hlavne masy ľudí na námestiach a v uliciach. Ani vaši vlastní voliči si neželajú takéto obludné amnestie pre vybranú skupinku vašich ľudí, ktorá sa, žiaľ, dotkne všetkých ľudí na Slovensku. Naposledy vyzývame všetkých poslancov Národnej rady, ktorí nechcú porušiť svoj poslanecký sľub a spreneveriť sa svojmu poslaniu, aby nezahlasovali za tento obludný mafiánsky zákon, keďže zmeny v Trestnom zákone a Trestnom poriadku sú pozvánkou pre zlodejov a korupčníkov na páchanie trestnej činnosti. Poslanecký klub SLOVENSKO, Kresťanská Únia a ZA ĽUDÍ bude hlasovať proti tejto novele Trestného zákona z dielne vlády organizovaného zločinu.
Sulík, Richard, predseda NR SR (2010-10-13):
Ďakujem. Prosím, prezentujte sa a hlasujte. (Hlasovanie.) Prítomných 143 poslancov, hlasovalo 78 za, 62 proti, 3 sa zdržali. Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom, o určení gestorského výboru, ako aj lehôt na jeho prerokovanie. Nech sa páči.
Glváč, Martin, podpredseda NR SR (2019-05-14):
Ďalšia v rozprave, pani poslankyňa Remišová, nech sa páči.
Grendel, Gábor, podpredseda NR SR (2021-11-23):
Teraz dávam možnosť prihlásiť sa do rozpravy ústne. Štyria poslanci. Končím možnosť prihlásiť sa ústne do rozpravy, čiže postupne vystúpia pán poslanec Juraj Krúpa, pán poslanec Šutaj Eštok, pán poslanec Kyselica a pán poslanec Kremský. Nech sa páči, pán poslanec Juraj Krúpa.
Šeliga, Juraj, podpredseda NR SR (2021-03-30):
Ďakujem, prezentujme sa, prosím, a hlasujme. (Hlasovanie.) Prítomných 108, za 108. Konštatujem, že tieto body sme schválili.
Lehotský, Tomáš, poslanec NR SR (2023-03-14):
Pán predsedajúci, pán predseda, dajte, prosím, hlasovať o námietke poslankyne Marcinkovej.
P. Chudík, poslanec: (2001-09-05):
(Slávnostný akt zloženia sľubu a potlesk.) J. Migaš, predseda NR SR: Ďakujem. Želám pánovi poslancovi Chudíkovi veľa úspechov v práci Národnej rady Slovenskej republiky a jej výborov. Vyhlasujem technickú prestávku na aktualizáciu hlasovacieho systému. Žiadam tých poslancov, ktorí majú vydané náhradné hlasovacie karty, aby si ich u technikov znovu aktualizovali, čiže tí poslanci, ktorí majú náhradné karty, aby prišli k technikom, aby sa nanovo urobilo poradie. (Technická prestávka.) Prosím vás, zaujmite miesta. Pokračujeme bodom programu návrh na voľbu poslanca Národnej rady Slovenskej republiky za člena výboru Národnej rady . Navrhuje sa, aby poslanec Peter Chudík bol zvolený za člena Výboru Národnej rady Slovenskej republiky pre životné prostredie a ochranu prírody. Otváram rozpravu o tomto bode programu. Písomne sa neprihlásil nikto. Pýtam sa, či sa do rozpravy hlási niekto ústne? Nie je to tak. Vyhlasujem rozpravu o tomto bode programu za skončenú. Pristúpime k hlasovaniu. Podľa § 39 ods. 8 zákona o rokovacom poriadku pri voľbe alebo odvolaní sa hlasuje tajne. Ak ide o voľbu alebo odvolanie, Národná rada sa môže bez rozpravy uzniesť, že bude o tejto veci hlasovať verejne, ak to osobitný predpis neustanovuje inak. V tomto prípade nie je ustanovené tajné hlasovanie. Preto podávam návrh, aby sme o voľbe poslanca Petra Chudíka do výboru Národnej rady hlasovali verejne. Panie poslankyne, páni poslanci, prezentujme sa a hlasujme o mojom návrhu. Hlasujeme. Hlasujeme o tom, aby sme o pánu Chudíkovi a jeho zadelení do výboru hlasovali verejne. Panie poslankyne, páni poslanci, hlasujeme. (Hlasovanie.) Pani poslankyne, páni poslanci, žiadam vás, aby ste prišli do rokovacej miestnosti. Budeme hlasovať. Je málo poslancov. Tak. Prezentujme sa a hlasujme. Hlasujeme. (Hlasovanie.) Prítomných je 87 poslancov, za 87, proti nikto, nezdržal sa nikto, všetci hlasovali. Konštatujem, že o tomto návrhu budeme hlasovať verejne. Teraz pristúpime k hlasovaniu o návrhu, aby poslanec Peter Chudík bol zvolený za člena Výboru Národnej rady pre životné prostredie a ochranu prírody. Prezentujme sa a hlasujme. (Hlasovanie.) Prítomných je 89 poslancov, za 89, proti nikto, nezdržal sa nikto, všetci hlasovali.
Hrnčiar, Andrej, podpredseda NR SR (2017-11-29):
Reakcia na faktickú poznámku pán poslanec Štarchoň.
Nicholsonová, Lucia, poslankyňa NR SR (2015-10-21):
Ja využijem tú chvíľu vzácnu, keď tu ešte je pán premiér. (Reakcie z pléna.) Pretože ja musím povedať, že my sme predsa normálnym spôsobom vyzbierali potrebné podpisy na zvolanie tejto mimoriadnej schôdze, tá schôdza bola zvolaná. A ja preto nerozumiem tomu, že prečo sem premiér priniesol tie primitívne urážky voči opozícii o Caligulovom koňovi a podobne, len kvôli tomu, že sa snažíme odvolať ministra školstva. To nie my, to nie my sme tí, ktorí sa správajú primitívne. To je niekto iný. A je mi veľmi ľúto, že je to premiér tejto republiky, ktorý to rozbalil hneď na začiatku tejto mimoriadnej schôdze. (Potlesk.) Pán premiér, chcem vám povedať, že vy ste sa snažili vo vašom vystúpení zosmiešniť niečo, čo si zasluhuje plnú vážnosť. Plnú vážnosť vašu, plnú vážnosť ministra Draxlera, plnú vážnosť celej vlády a plnú vážnosť tohto parlamentu, pretože v nasledujúcich chvíľach budete podrobne počuť, prečo by Juraj Draxler nemal zastávať post ministra školstva. Za seba vám chcem povedať, pán premiér, že ja tu nie som preto, aby som si robila nejakú predvolebnú kampaň. Kandidátky ešte nie sú hotové, ešte nikto nevie, kto z nás tu bude kandidovať alebo nebude kandidovať, kto sa sem vôbec chce vrátiť alebo sa sem nechce vrátiť. Ja tu dokonca nie som ani proti niekomu. Pretože z môjho pohľadu, a je to smutné, čo poviem, ale z môjho pohľadu je jedno, či ten rezort vedie vami nastrčený pán Čaplovič, vami nastrčený pán Pellegrini alebo vami nastrčený pán Draxler, pretože každý tam doteraz bačoval rovnako. Ja som tu dnes kvôli niekomu a ten niekto sedí hore na balkóne a ten niekto má 55 rokov, je ekonóm a volá sa Jozef Kováč. A toho niekoho ste hodili cez palubu len preto, aby ste si umyli ruky, aby vaša karavána mohla kráčať ďalej. Poviem vám ako k celej tej kauze... (Ruch v sále.) Môžem vás poprosiť, keby ste tu urobili poriadok niekto? (Prerušenie vystúpenia predsedajúcim.)
Pavlis, Pavol, poslanec NR SR (2011-04-06):
Ďakujem za slovo, pán predseda. Pán kolega Golian, hovoril som všeobecne, ale vo vašej reakcii som takisto nič nezaznamenal o tom, že by ste konkrétne hovorili o teplárňach. Vaše vystúpenie bolo všeobecne k vášmu postoju k privatizácii. Náš postoj k privatizácii je úplne inakší, ako je ten váš. My len stále upozorňujeme na to, aké konkrétne skúsenosti máte vy s vašou privatizáciou a aké máme my skúsenosti naše s vašou privatizáciou. Náš pohľad na to je úplne inakší. My hovoríme o tom, že tá privatizácia nie je nutná a že tie provízie, ktoré boli v minulosti získané z SPP, naozaj mohli ísť radšej do zdravotníctva alebo na sociálny systém. Ďakujem.
Lukáč, Jozef, poslanec NR SR (2022-05-10):
Ďakujem za slovo. Chcem pripomenúť členom výboru pre verejnú správu a regionálny rozvoj, že výbor bude dnes o 13.15 h v zasadačke výboru. Ďakujem.
Ďuriš Nicholsonová, Lucia, podpredsedníčka NR SR (2019-02-18):
Dve faktické poznámky na vaše vystúpenie, pani poslankyňa. Končím možnosť prihlásiť sa s faktickou poznámkou. Pán poslanec Petrák.
Dostál, Ondrej, poslanec NR SR (2018-02-01):
No, po týchto dvoch faktických poznámkach k veci, neviem, že či by som aj ja nemal niečo takéto zatasiť. Ale dobre, tak skúsim k tomu, čo hovoril pán... (Prerušenie vystúpenia predsedajúcim.)
Paška, Pavol, predseda NR SR (2013-05-23):
Pán poslanec Blaha.
Tomčo, Štefan, poslanec NR SR (2011-05-17):
Ďakujem za slovo, pán predsedajúci. Vážené kolegyne, kolegovia, dovoľte, aby som predniesol spoločnú správu výborov Národnej rady Slovenskej republiky o prerokovaní zákona z 5. apríla 2011, ktorým sa mení a dopĺňa zákon Národnej rady Slovenskej republiky č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky, ktoré máme v tlači 330, v druhom čítaní. Predmetný návrh zákona pridelil predseda Národnej rady Slovenskej republiky svojím rozhodnutím č. 317 z 26. apríla 2011 na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu a regionálny rozvoj s tým, že ako gestorský výbor podá Národnej rade Slovenskej republiky správu o výsledku prerokovania vráteného zákona vo výbore. Národná rada Slovenskej republiky 5. apríla 2011 schválila zákon, ktorým sa mení a dopĺňa zákon Národnej rady Slovenskej republiky č. 253/1994 Z. z... (Ruch v sále. Prerušenie vystúpenia predsedajúcim.)
Hlina, Alojz, poslanec NR SR (2013-10-23):
Čiže interpelácie budú. (Smiech v sále.)
Kamenický, Ladislav, poslanec NR SR (2015-11-11):
Pán predseda, hlasovali sme o bodoch zo spoločnej správy, teraz môžeme pristúpiť k hlasovaniu o pozmeňujúcom a doplňujúcom návrhu, ktorý podal poslanec Beblavý.
Kremský, Peter, poslanec NR SR (2021-04-01):
Ďakujem, pán predsedajúci. Pán kolega Suja, je mi ľúto, že tu prichádzate pred nového premiéra s neustálym lamentovaním a spomínaním toho, že čo sa kde urobilo, čo sa kde stalo. Myslím si, že k najsilnejším indíciám toho prudkého nárastu infikovaných počas decembra patrili demonštrácie počas 17. novembra, ktoré ste organizovali aj vy, kde ľudia úplne v pohode behali bez rúšok na hromadných podujatiach, dokonca mnohých tam ešte vyzývali, aby si tie rúška dali dole. A, žiaľ, patrili k nim mnohí ľudia z tohto parlamentu, mnohí špičkoví politici opozície, dokonca občas aj koalície. To mi je veľmi ľúto a je mi veľmi ľúto, že vy potom prídete sem a obviňujete vládu z nefunkčných opatrení. Vy, ktorí ste sami veľmi zlým príkladom práve tým ľuďom, ktorí tomu nerozumejú, ale radi napodobnia niekoho, kto im ukáže zlý príklad. Je mi to veľmi ľúto. A špeciálne mi je veľmi ľúto toho, že keď sa expremiér Igor Matovič viackrát ospravedlnil za chyby, ktoré sa stali, tak vy napriek tomu na neho neustále kydáte a kydáte len preto, že nebol ochotný v parlamente s vami spolupracovať kvôli vašej ideológii. To mi je naozaj veľmi ľúto, že uprednostníte tieto svoje ideologické pohľady pred zdravím a prosperitou občanov tejto krajiny. To mi je naozaj veľmi ľúto. A takisto mi je veľmi ľúto, že nového premiéra Eduarda Hegera tu predstavujete ako nejakú bábku, ktorá bude skákať tak, ako niekto iný píska. Ja ako Eda Hegera poznám, tak je to človek s jasnými názormi. To, že je priateľský a usmievavý, neznamená, že nevie, čo chce. Takže, prosím vás, nechajte takéto prejavy tak.
Jurinová, Erika, podpredsedníčka NR SR (2014-06-04):
Takže dávam priestor nasledujúcemu prihlásenému rečníkovi, pán poslanec Kaník nie je v miestnosti, stráca poradie. Takže, nech sa páči, pán poslanec Brocka.
E. Kukan, minister zahraničných vecí SR: (2002-02-06):
K tým otázkam fungovania kancelárií, predpokladám, sa vyjadrí pán minister Šimko. Ten to urobí kvalifikovanejšie, ako by som to urobil ja. To je koniec koncov jediná vec, o ktorej hovoríte, že tým sa nejako realizuje alebo naplňuje ten zákon o Maďaroch v susedných štátoch. Chcel by som iba povedať, že medzinárodné inštitúcie, to si nejako nedrukujeme sami sebe, ale vyjadrenie Európskej komisie v hodnotiacej správe o pokroku Maďarska v predvstupových rokovaniach obsahuje pasáž, ktorá hovorí o tomto zákone. Obsahuje pasáž, ktorá vyslovene hovorí, že niektoré ustanovenia nie sú v súlade s európskymi štandardmi a Maďarská republika ich bude musieť zmeniť najneskoršie v čase vstupu do Európskej únie. V tom ja vidím ten pozitívny postoj k tomu stanovisku, ktoré sme my zaujali. Vy ste citovali Waltera Schwimmera, ktorý privítal dohodu Maďarska s Rumunskom, samozrejme, ja sa mu nečudujem, ani iným inštitúciám v Európe, ktoré by rady uvítali takéto dohody. To, že my sme takúto dohodu ešte stále nedosiahli, to by som nevidel ako dôvod na kritiku, ale práve dôvod na to, že my nechceme uzavrieť, alebo podpísať niečo, čo je z nášho hľadiska nevýhodné pre nás. Pánovi poslancovi Kalmanovi by som chcel povedať iba toľko, že pokiaľ ide o tie opatrenia, ja tu o nich nebudem hovoriť. Môžem zopakovať to, čo tu povedal aj premiér, a to, čo je podľa mňa rozhodujúce, čo stále... (Zaznel zvuk časomiery.) Môžem ešte dokončiť vetu? Že slovenská vláda rozhodne nedopustí, aby ustanovenia tohto zákona, ktoré sú pre nás neprijateľné, platili na území Slovenskej republiky. (Reakcie z pléna.) I. Presperín, podpredseda NR SR: Pokoj, prosím, páni poslanci!
M. Číž, podpredseda NR SR: (2007-03-22):
Slovo má pani poslankyňa Jarmila Tkáčová.
Bugár, Béla, podpredseda NR SR (2018-02-09):
Pán poslanec Pamula.
Bugár, Béla, podpredseda NR SR (2018-11-21):
Páni poslanci, nevyrušujte vystupujúcu!
Krajniak, Milan, minister práce, sociálnych vecí a rodiny SR (2020-07-24):
Ďakujem, pán podpredseda. Pán poslanec Richter, ja oceňujem vecnú diskusiu, aj keď polemickú. Vôbec sa jej nebránim. A oceňujem aj to, že mnohé zákony z dielne ministerstva práce, sociálnych vecí a rodiny ste podporili. Ja si to vážim a som pripravený kedykoľvek polemizovať, vymieňať si argumenty. To je v poriadku. Veď to má opozícia a vláda medzi sebou robiť v parlamente. Pán poslanec Ferenčák, ja som netvrdil, že naša pomoc je perfektná. Ja som iba tvrdil, že je desaťkrát väčšia ako vaša, ktorú ste dali ako pomoc ľuďom pred 10 rokmi v poslednej veľkej svetovej ekonomickej kríze. A preto považujem za farizejské, keď teraz kritizujete nás tým, že aká je pomoc malá, keď vy ste neurobili ani desatinu toho, čo robíme teraz my. Pán poslanec Tomáš, ja som mal s Pentou taký spor, že som musel chodiť nejaký čas s ochrankou. A myslím, že málokto je taký, na koho dal pán Haščák alebo Penta viacej trestných oznámení a žalôb ako na mňa. Vy ste sa v čom s nejakou finančnou skupinou zrazili tak, že vám išlo naozaj o kožu? Pán poslanec Pellegrini, ja netvrdím, že naša pomoc je geniálna. Iba tvrdím, že bola päťkrát rýchlejšia ako tá vaša pomoc v kríze 2008 až 2010. A ponúkam vám jednu stávku. Ak teda tvrdíte, že som vašim rodičom niečo z dôchodku zobral, tak vám ponúkam takúto stávku. O čo menej dostanú vaši rodičia k dôchodku tento rok v porovnaní s minulým rokom, ja im to desaťnásobne uhradím. Ale ak moji, ale ak dostanú viac, ako dostali minulý rok, tak vy to zaplatíte mojim rodičom. (Reakcie z pléna. Prerušenie vystúpenia predsedajúcim.)
P. Hrušovský, predseda NR SR: (2003-11-04):
(Hlasovanie.) 134 prítomných, 121 za návrh, 2 proti, 10 sa zdržalo, 1 nehlasoval. Návrh sme schválili. Prosím, ďalší návrh, pán poslanec. S. Husár, poslanec: Pán predseda, mám odporúčanie gestorského výboru, aby bol návrh zákona postúpený do tretieho čítania. Prosím, aby ste dali o tomto návrhu hlasovať.
M. Číž, podpredseda NR SR: (2007-03-23):
(Hlasovanie.) Prítomných 129 poslancov, za návrh 85 poslancov, proti 20 poslancov, zdržalo sa 24 poslancov. Konštatujem, že   sme  schválili  vládny   návrh novely zákona č. 564/1992 Zb. o spôsobe vykonania referenda a zákona č. 333/2004 Z. z. o voľbách do Národnej rady Slovenskej republiky . Vážené kolegyne, kolegovia, tým sme vyčerpali hlasovanie o všetkých bodoch, ktoré sme v doterajšom priebehu prerokovali okrem bodov, ktoré sme hlasovaním preložili na 17.00 hodinu v utorok. Teraz dovoľte ešte k niektorým organizačným otázkam. Osvojujem si návrh, ktorý predniesla v poslaneckom klube pani poslankyňa za klub KDH. Navrhuje rokovať v zmysle rokovacieho poriadku bez obedovej prestávky do 14.00 hodiny s tým, že o 14.00 hodine prerušíme rokovanie  Národnej rady Slovenskej republiky a pokračovať budeme v utorok o 9.00 hodine. Teraz dovoľte krátku 3-minútovú prestávku. Po 3 minútach pokračujeme v prerušenom bode programu s tým, že rokujeme ešte raz do 14.00 hodiny. (Prestávka.) (Po prestávke.)
Kollár, Boris, predseda NR SR (2021-10-20):
Prosím, prezentujme sa a hlasujeme. (Hlasovanie.) Prítomných 132 poslancov, za 98, proti žiadny, zdržalo sa 34. Uvedený návrh sme schválili.
Laššáková, Jana, podpredsedníčka NR SR (2014-05-27):
Na vystúpenie pána poslanca s faktickou poznámkou pán poslanec Viskupič. Končím možnosť prihlásiť sa s faktickými poznámkami. Nech sa páči, pán poslanec.
A. Belousovová, podpredsedníčka NR SR: (2007-09-13):
Prosím o odpoveď pána ministra Kašického a, pán minister, oznámte potom ukončenie odpovede. Nech sa páči. F. Kašický, minister obrany SR: Vážená pani predsedajúca, vážené panie poslankyne, páni poslanci, na úvod by som chcel povedať, že tieto zariadenia, konkrétne ide o dve budovy, ktoré tam máme dislokované, nie sú ukončené, to znamená, nie sú v súčasnosti zrekonštruované. Ale treba povedať, že z predloženej dokumentácie, ktorú máme k dispozícii, vyplýva, že v minulosti pri rozhodovaní o rekonštrukciách týchto zariadení bolo založené nesystémové riešenie s dopadom na finančné zdroje a ľudské zdroje ako pre súčasnosť, tak aj pre budúcnosť. Doterajší postup totiž bez projektu využitia týchto budov, hovoríme o budove Saratov a Partizán, po ukončení rekonštrukcie, teda plánovanej a bez vyriešenia nákladov na ich  prevádzku v programovom plánovaní dáva podnet na opätovné prehodnotenie využitia týchto budov. Poviem prečo. Pretože neexistoval žiaden projekt ich využitia. V programovom pláne neboli na to plánované finančné prostriedky. Pri úvahe, že na dokončenie prác je potrebných približne 70 miliónov korún a ďalšie finančné prostriedky sú potrebné na zariadenie týchto budov hnuteľným majetkom dosiaľ v neurčenej výške, keďže chýba schválený projekt, ako aj vo väzbe na to, že je potrebné zabezpečiť finančné prostriedky na prevádzku, pričom presná výška z nákladov z dôvodu neexistencie projektov sa nedá odhadnúť, pričom minimálne náklady pri takýchto dvoch budovách predstavujú 22 miliónov korún ročne, ako aj vo väzbe na to, že my máme existujúce vojenské nemocnice, rekreačné a zdravotné zariadenia, ktoré v súčasnosti nie sú naplno využité, ako aj vo väzbe na prípravu zámeru spoločného využívania všetkých zariadení, ktoré sú v Ústave špeciálneho zdravotníctva a výcviku na Lešti s požiadavkou sústrediť personálne, finančné a materiálne zdroje priamo tam na skvalitnenie podmienok výcviku, sme sa rozhodli prehodnotiť tento zámer a zastavili rekonštrukciu týchto budov. O ďalšom osude bude rozhodnuté v súlade so zákonom. Pani predsedajúca, skončil som.